**Međunarodni aerodrom Vršac** (IATA: *nema*, ICAO: *LYVR*) je četvrti po veličini međunarodni aerodrom u Srbiji. Na aerodromu Vršac smeštene su baze SMATSA vazduhoplovne akademije. Avio-taksi kompanije Air Pink i Princ Avijacije, takođe lete sa aerodroma Vršac.

Pri aerodromu se nalaze pet hangara za smeštaj aviona. Uz hangare se nalaze zgrada akademije sa učionicama kao i kontrolni toranj.

Istorija
--------

Prvi let na padinama Vršačkog brda izveo je pilot-inženjer Aurel Vlajku 11. avgusta 1912. godine. Početak vazduhoplovne tradicije vezuje se za 1925. godinu kada je osnovan aeroklub „Naša krila". Prvi hangar napravljen je 1934. godine.

Posle Drugog svetskog rata otvorena je škola jedriličarstva, a jedriličari su leteli na jedrilicama koje su sami pravili i konstruisali. Naredbom Komande Ratnog vazduhoplovstva, Vršac je proglašen za jedriličarski centar Ratnog vazduhoplovstva Jugoslavije. Godine 1947. Komanda predaje Centar Vazduhoplovnom savezu Jugoslavije.

Godine 1954. Vršac postaje Savezni vazduhoplovni centar. Jedriličarstvu su se sada priključili piloti motornih aviona, modelari i padobranci. Vršac je bio rasadnik sportskog vazduhoplovstva sve do 1972. godine. Vazduhoplovci ovog Centra učestvovali su na mnogim svetskim prvenstvima i doneli mnogo medalja i rekorda, a u Vršcu je 1972. godine održano i
13. Svetsko prvenstvo u jedriličarstvu.

Od 1972. godine ovaj centar je sastavni deo Jugoslovenskog aerotransporta. Od tada se ova institucija specijalizuje za školovanje profesionalnih pilota koji će prevoziti putnike na velikim saobraćajnim avionima. Svake godine odžava se otvoreni letački dan *Vršac Air Show*.

Lokacija
--------

Vršac, jedan od najstarijih banatskih gradova, nalazi se na jugoistočnom rubu Panonske nizije, u podnožju Vršačkih planina. Leži severoistočno od Beograda na 83. kilometru međunarodnog magistralnog puta prema Rumuniji, od koje je udaljen 14 kilometara. Vršac odlikuje dobra povezanost sa okolnim mestima i gradovima u ovom delu Srbije.
Kompleks Pilotske Akademije nalazi se u Vršcu. Akademija se nalazi van značajnih vazdušnih puteva i koridora što omogućuje nesmetano školovanje i ima aerodrom u svom vlasništvu sa betonskom pistom.

Flota
-----

* 15 aviona *Cessna*-172S
* Dve aviona *Cessna 152 Aerobat*
* Dva aviona *Cessna-310T*
* Dva aviona *Piper Cheyenne PA-31T*

Smeštaj
-------

SMATSA vazduhoplovna akademija, pored osnovne delatnosti školovanja pilota, poseduje i delatnost ugostiteljstva. U sastavu ugostiteljstva nalaze se: pansion, restoran, sportska sala i mini farma.
Pansion JAT ima tri zvezdice, smešten je u krugu vazduhoplovne akademije, okružen zelenilom i prijatnim vazdušnim strujama sa Vršačkih planina. Kapacitet pansiona je 120 ležaja u jednokrevetnim, dvokrevetnim i trokrevetnim sobama sa kupatilom, opremljenih sa TV-om, satelitskim programom i telefonom.
Flight Club je smešten u zgradi pansiona i pored ukusne brze hrane nudi i kvalitetna uvozna pića u prijatnom ambijentu.
Vazduhoplovna akademija raspolaže sa kongresnom salom sa 168 sedišta, razglasom i video-beamom namenjene za prigodne manifestacije.

Izvor
-----

* Zvanični sajt SMATSA vazduhoplovne akademije u Vršcu Arhivirano 2013-07-20 na Wayback Machine-u

Spoljašnje veze
---------------

* Sve o Pilotskoj akademiji Vršac Arhivirano 2012-11-27 na Wayback Machine-u

| * p
* r
* u
Aerodromi u Srbiji |
| --- |
| Međunarodni | 
* Nikola Tesla-Beograd
* Batajnica-Beograd
* Vršac
* Morava-Kragujevac/Kraljevo
* Konstatin Veliki-Niš
* Priština
* Ponikve-Užice

 | Srbija |
| Domaći | 
* Bela Crkva
* Bor
* Valjevo
* Zrenjanin
* Jagodina
* Kikinda
* Knjažavac
* Kostolac-Požarevac
* Brege-Kraljevo
* Kruševac
* Mira-Leskovac
* Lisičji Jarak-Beograd
* Čenej-Novi Sad
* Pančevo
* Paraćin
* Progar-Beograd
* Smederevo
* Rudine-Smederevska Palanka
* Veliki Radinci-Sremska Mitrovica
* Stara Pazova
* Subotica
* Trstenik
* Zemun Polje
* Preljina-Čačak

 |
| Vojni | 
* Banjički Vis-Beograd
* Batajnica-Beograd
* Batlava-Podujevo
* Bojnik-Leskovac
* Đakovica
* Kovin
* Lađevci-Kraljevo
* Sjenica
* Slatina-Priština
* Sombor

 |
| Bivši | 
* Jugovićevo-Novi Sad
* Požarevac

 |